
4 DR.30.09.2021 
 

Menteri di Jabatan Perdana Menteri (Tugas-tugas Khas) [Datuk Dr. Haji Abd. 
Latiff bin Ahmad]: Tuan Yang di-Pertua, terima kasih sahabat saya, Yang Berhormat 
Batu Kawan. Sejujurnya ada COVID-19 atau tak ada COVID-19, pesara staf kerajaan 
memang tiap-tiap tahun naik bayaran pencennya sebanyak dua persen sejak 1 Januari 
2013. Jadi kalau nak naik lebih daripada dua persen itu perlu satu kajian mendalam, 
ekoran daripada COVID-19. Terima kasih Tuan Yang di-Pertua. 

Timbalan Yang di-Pertua [Dato’ Mohd Rashid Hasnon]: Terima kasih. Soalan 
tambahan pertama, sila Yang Berhormat Batu Kawan. 

Puan Kasthuriraani a/p Patto [Batu Kawan]: Terima kasih Yang Berhormat 
Menteri di atas jawapan. Yang Berhormat Menteri, paras pendapatan garis kemiskinan 
kini berada di tahap RM2,208. Namun ramai pesara yang menerima pencen tergolong di 
kategori B40  hanya menerima dalam lebih kurang RM300 dan ke atas setiap bulan. Satu 
amaun yang sangat rendah. Mereka mempunyai pekerjaan sambilan tetapi di masa 
pandemik ini, mereka terpaksa diberhentikan dan mungkin layak untuk suatu bantuan 
one-off kerajaan sahaja. 

Menjelang 2030 hingga 2035, kira-kira 15 peratus daripada penduduk Malaysia 
akan tergolong sebagai warga emas. Apakah pelan perancangan bagi membantu 
golongan ini? Memandangkan bank-bank di Malaysia mencatatkan keuntungan 
mendadak, jika mereka boleh membantu kerajaan dan apakah pelan tindakan kerajaan 
untuk memperbaiki polisi persaraan yang lemah ini?  

Apakah perincian skim persaraan baharu bagi kakitangan kerajaan dan bilakah ia 
akan dilaksanakan? Lebih-lebih lagi di masa ini apabila kerajaan menggalakkan 
pengeluaran wang daripada KWSP iaitu wang simpanan hasil titik peluh mereka untuk 
masa depan kelak. Mohon menjawab, terima kasih. 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Batu Kawan. Sila Yang Berhormat Menteri menjawab, dua minit 30 saat. 

Datuk Dr. Haji Abd. Latiff bin Ahmad: Tuan Yang di-Pertua, untuk kakitangan 
awam, selepas mereka berkhidmat minimum 300 bulan atau 25 tahun, sejak 2018, pencen 
yang terendah adalah RM1,000 sebulan, pencen terendah. Saya bagi contoh, dulu 
sebelum 2013, pencen kakitangan awam paling rendah adalah RM720. Akan tetapi sejak 
2018, pencen terendah kakitangan awam yang berpencen, tidak lagi RM720 tetapi 
RM1,000. Maknanya dah pencen, dia tak ada buat apa. Mungkin anak-anak sudah lepas 
sekolah.  

Akan tetapi bagi mereka yang segelintir yang mungkin kurang daripada 
pendapatan garis kemiskinan yang berjumlah RM2,208, mereka mungkin terpaksa 
bekerja kerana memenuhi keperluan kehidupan. Itu adalah satu perkara yang sedang 
difikirkan. Sebenarnya JPA sudah membuat satu kajian dan akan dibentangkan kepada 
Yang Amat Berhormat Perdana Menteri sebelum dibuat memorandum Jemaah Menteri 
untuk melihat kembali bila mereka pencen, mereka agak selesa. Terima kasih Tuan Yang 
di-Pertua. 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Menteri. Soalan tambahan kedua, sekiranya tidak ada, saya... 

Tuan Karupaiya a/l Mutusami [Padang Serai]: Ada, ada. Padang Serai. 

Puan Kasthuriraani a/p Patto [Batu Kawan]: Tuan Yang di-Pertua, sedikit. 

Timbalan Yang di-Pertua [Dato’ Mohd Rashid Hasnon]: Saya bagi peluang 
Yang Berhormat Padang Serai. 

Puan Kasthuriraani a/p Patto [Batu Kawan]: Tapi sedikit lagi. Jawapan 
daripada Yang Berhormat Menteri tadi, saya baru semak dengan seorang yang menerima 
pencen daripada mendiang suami beliau dan beliau mendapat RM679 sebulan, Yang 
Berhormat Menteri, bukan 1,000 lebih. Saya faham ada kategori-kategori seperti Yang 
Berhormat Menteri katakan.  

Akan tetapi kita tidak boleh nafikan bahawa ada golongan yang memang 
golongan rentan ini yang menerima pencen yang sangat sedikit. Dalam masa ini, cabaran 
mereka lebih daripada cabaran pesara kerajaan yang baru bersara dalam umur 50 tahun 



Menteri di Jabatan Perdana Menteri (Tugas-tugas Khas) [Datuk Dr. Haji Abd. Latiff bin Ahmad]: Tuan Yang di-Pertua, terima kasih sahabat saya, Yang Berhormat Batu Kawan. Sejujurnya ada COVID-19 atau tak ada COVID-19, pesara staf kerajaan memang tiap-tiap tahun naik bayaran pencennya sebanyak dua persen sejak 1 Januari 2013. Jadi kalau nak naik lebih daripada dua persen itu perlu satu kajian mendalam, ekoran daripada COVID-19. Terima kasih Tuan Yang di-Pertua. Timbalan Yang di-Pertua [Dato' Mohd Rashid Hasnon]: Terima kasih. Soalan tambahan pertama, sila Yang Berhormat Batu Kawan. Puan Kasthuriraani a/p Patto [Batu Kawan]: Terima kasih Yang Berhormat Menteri di atas jawapan. Yang Berhormat Menteri, paras pendapatan garis kemiskinan kini berada di tahap RM2,208. Namun ramai pesara yang menerima pencen tergolong di kategori B40 hanya menerima dalam lebih kurang RM300 dan ke atas setiap bulan. Satu amaun yang sangat rendah. Mereka mempunyai pekerjaan sambilan tetapi di masa pandemik ini, mereka terpaksa diberhentikan dan mungkin layak untuk suatu bantuan one-off kerajaan sahaja. Menjelang 2030 hingga 2035, kira-kira 15 peratus daripada penduduk Malaysia akan tergolong sebagai warga emas. Apakah pelan perancangan bagi membantu golongan ini? Memandangkan bank-bank di Malaysia mencatatkan keuntungan mendadak, jika mereka boleh membantu kerajaan dan apakah pelan tindakan kerajaan untuk memperbaiki polisi persaraan yang lemah ini?. Apakah perincian skim persaraan baharu bagi kakitangan kerajaan dan bilakah ia akan dilaksanakan? Lebih-lebih lagi di masa ini apabila kerajaan menggalakkan pengeluaran wang daripada KWSP iaitu wang simpanan hasil titik peluh mereka untuk masa depan kelak. Mohon menjawab, terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Batu Kawan. Sila Yang Berhormat Menteri menjawab, dua minit 30 saat. Datuk Dr. Haji Abd. Latiff bin Ahmad: Tuan Yang di-Pertua, untuk kakitangan awam, selepas mereka berkhidmat minimum 300 bulan atau 25 tahun, sejak 2018, pencen yang terendah adalah RM1,000 sebulan, pencen terendah. Saya bagi contoh, dulu sebelum 2013, pencen kakitangan awam paling rendah adalah RM720. Akan tetapi sejak 2018, pencen terendah kakitangan awam yang berpencen, tidak lagi RM720 tetapi RM1,000. Maknanya dah pencen, dia tak ada buat apa. Mungkin anak-anak sudah lepas sekolah. Akan tetapi bagi mereka yang segelintir yang mungkin kurang daripada pendapatan garis kemiskinan yang berjumlah RM2,208, mereka mungkin terpaksa bekerja kerana memenuhi keperluan kehidupan. Itu adalah satu perkara yang sedang difikirkan. Sebenarnya JPA sudah membuat satu kajian dan akan dibentangkan kepada Yang Amat Berhormat Perdana Menteri sebelum dibuat memorandum Jemaah Menteri untuk melihat kembali bila mereka pencen, mereka agak selesa. Terima kasih Tuan Yang di-Pertua. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Menteri. Soalan tambahan kedua, sekiranya tidak ada, saya... Tuan Karupaiya a/l Mutusami [Padang Serai]: Ada, ada. Padang Serai. Puan Kasthuriraani a/p Patto [Batu Kawan]: Tuan Yang di-Pertua, sedikit. Timbalan Yang di-Pertua [Dato' Mohd Rashid Hasnon]: Saya bagi peluang Yang Berhormat Padang Serai. Puan Kasthuriraani a/p Patto [Batu Kawan]: Tapi sedikit lagi. Jawapan daripada Yang Berhormat Menteri tadi, saya baru semak dengan seorang yang menerima pencen daripada mendiang suami beliau dan beliau mendapat RM679 sebulan, Yang Berhormat Menteri, bukan 1,000 lebih. Saya faham ada kategori-kategori seperti Yang Berhormat Menteri katakan. Akan tetapi kita tidak boleh nafikan bahawa ada golongan yang memang golongan rentan ini yang menerima pencen yang sangat sedikit. Dalam masa ini, cabaran mereka lebih daripada cabaran pesara kerajaan yang baru bersara dalam umur 50 tahun.